Babi Yarda güllələnmiş uşaqlara həsr olunmuş abidə

Babi Yarda güllələnmiş uşaqlara həsr olunmuş abidə — Babi Yar qətliamında öldürülmüş uşaqlara qoyulmuş abidə. Abidə Ukraynanın Kiyev şəhəri ətrafında yerlşir. 

 Haqqında 
Babi Yar qətliamı 1941-ci ildə Nasist Almaniyası tərəfindən Ukraynanın Kiyev şəhəri yaxınlığında etnik yəhudilərə qarşı baş verib. İki gün ərzində 33.771 etnik yəhudi nasistlər tərəfindən öldürülüb. Babi Yar qətliamı öldürülən insanların sayına görə Polşanın işğalı zamanı öldürülən 42-43 min nəfər və 1941-ci ildə törədilmiş Odessa qətliamından öldürülən 50 min nəfərdən say baxımından geri qalsa da, müharibə tarixində ən qısa vaxtda maksimal dərəcədə ən çox insanın öldürüldüyü cinayət kimi tarixə düşüb. Tədqiqatçıların hesablamalarına görə Babiy Yar qətliamında 150 minə yaxın yəhudi güllələnib, lakin bu saya 3 yaşa qədər öldürülmüş uşaqlar daxil deyil çünki onları saymırdılar. Uşaqları öldürəndə çox vaxt gülləyə qənaət etmək məqsədilə onları çox vaxt ya dəyənəklə vurub  ya da torpağa basdırıb öldürürdülər.  

Abidə 30 sentyabr 2001-ci ildə qoyulub. Heykəltəraşı Valeri Medvedyev, memarı isə Yuriy Melniçukdur və R.Buxarenkodur. Abidə bürüncdəndir və mərmər postamentin üzərinə qoyulub. Burada abidənin mərkəzində əllərini uzatmış qız uşağı təsvir olunub, ətrafında isə asılmış və başı qopmuş oyuncaqlar təsvir edilib. Abidə "Doroqojiçi" metro stansiyasının çıxışında yerləşir. 

 Həmçinin bax 
 Babi Yar
 Əzabkeşlər meşəsi
 Faşizm qurbanlarına abidə

 İstinadlar 

 Xarici keçidlər 
 Babi Yarda güllələnmiş uşaqlara həsr olunmuş abidə

Kateqoriya:İkinci Dünya müharibəsi abidələri
Kateqoriya:Kiyev
Kateqoriya:Ukrayna abidələri
Kateqoriya:Ukraynada yarananlar